****

**Māui Ātea Te Ngohe Haumitanga 3**

**Ōku wawata**

**I tēnei ngohe mā te ākonga:**

1. e waihanga, e whakaatu hoki tētahi hinonga e whakanui ana i tētahi āhuatanga e kaingākautia ana e ia
2. e matapaki, e tautohu hoki ngā āhuatanga o te hinonga ka taea pea hei haumitanga

**1. Te waihanga me te whakaatu hoki i tētahi hinonga   
 e whakanui ana i tētahi āhuatanga e kaingākautia ana**

He aha tērā e tino kaingākautia ana e koe?

Ka māmā kē pea te kite i te mea e kaingākautia ana. Mā te whakautu pono   
i ēnei pātai ka kitea.

1. “He aha pea te kaupapa kōtahi o ngā pukapuka e rima ka pānuihia e au,   
   ā, kāore au e hinga i te hongehongeā?”
2. “He aha tētahi mahi ka taea e au mō te rima tau, ā, kāore he take kia utua ahau mō taua mahi?”
3. “Mēnā i a au te pūtea ki te mahi i tētahi mahi, he aha rawa taua mahi?”

***Arohia te whakaahuatanga o te mea e kaingākautia ana:***

**Kia pēnei:** E tino kaingākau ana ahau ki te… *[whakaahuatia ā-kupu]*

E tino kaingākau ana ahau ki te… nā te mea,… *[kōrerohia ngā āhuatanga ka whakaihiihi, ka whakawanawana hoki i a koe].*

***Koinei he tauira:*** *He tino pai ki ahau te tautoko i te hunga e whai ana kia whakaputaina ā rātou tuhinga, kia whakawhanake ake i ō rātou pūkenga tito,   
kia whakakētia rānei ā rātou pakihi kia huri hei kaitito.*

**2. Te Whakamahere ā-Hirikapo i tērā e kaingākautia ana**

Whakamahia te tauira e whai ake nei ki te waihanga i tētahi Mahere ā-Hirikapo ka whakawhānui i tērā e kaingākautia ana. **Rawekehia te tātauira nei ki tāu i pai ai:**

* Aku Tino Runaruna
* Ki rō whare
* Te tākaro kēmu
* Ki waho whare
* Te noho tahi ki te whānau
* Te pānui pukapuka
* Te whakararata ki ōku hoa
* Te waiata
* Te kai rōpere
* Te eke pahikara ki tuawhenua
* I te raumati
* Te tū ki te ua
* Te tīraha ki tātahi

1. Tuhia tērā e kaingākautia ana e koe ki waenga pū.
2. Whakawhanakehia tō upoko kia 4 neke atu rānei ngā upoko-iti. Kia pēnei pea:   
   Ki waho whare, Ki rō whare, I te raumati, I te hōtoke, me te aha atu anō.
3. Me rangiwhāwhā ake te toro kia whanakehia ngā upoko-iti kia pēnei pea:   
   Ki rō whare - te mātakitaki i te hongere Discovery.
4. E pai ana kia whakawhānui ake i ō whakaaro i a koe ka koke tonu.

*Tēnā whakamahia* a Google *ki te rapu i ētahi atu tauira o te* ***Māherehere ā-Hirikapo***

****

**3. Te Māherehere Hinonga Kaingākau**

Nā, kua oti i a koe te āhuatanga e kaingākautia ana te tautohu nā reira me huri ināianei ki te whakatakoto i tētahi māherehere hinonga ki te taunaki i ō whakaaro mā te whai i tētahi tukanga māmā, e rima ōna hipanga.

1. **Whakakitea tō hiranga, ā, ka whakaūngia ai tō whai**

He aha i hira nui ai tēnei aronga ki a koe? He aha ngā āhuatanga nui whakaharahara i mutu a i a koe tō mātakitaki i te rangatū pouaka whakaata hou rawa, tō whai rānei i ngā pae pāpaho i tēnei wā?

Mehemea ka taea e koe ngā āhuatanga hira nui o tēnei hinonga te tautohu, ka pai tana noho hei kaiārahi mōu i ngā wā o te pōuri, o te pōkaikaha anō hoki.

1. **Kia takatū**

Kua eke te wā me takatū koe. Waihangahia tētahi kōnae hou. Ko tāu, i āianei, ā, haere ake nei hoki, ko te ohia manomano i ngā mea katoa e hāngai ana ki tō hinonga:

* He aha ngā rangahau hei mahi māu?
* E pai ana kia wāhia tō rangahau ki ngā wāhanga iti?
* Me whai kaitautoko?
* He aha ngā rauemi kei te pīrangitia kia pai ai tō taki i āu mahi rangahau?
* Me ako pūkenga hou?

1. **Whakatakotoria tētahi mahere**

Me tīmata tō whakarite i tō ohia manomano ki ngā hipanga iti. He mea hanga ngā hinonga katoa ki ngā paraka hanganga: Ko ngā pakimaero ka wāhia ki ngā upoko, ngā upoko ki ngā kāpeka, ngā kāpeka ki ngā taki. Kua eke te wā me kimi koe i ngā paraka hanganga mō tō hinonga ake.

1. **Kātahi, me huri ki te whakarite wātaka**

Nō muri mai i tō mārama ki ngā hipanga e tika ana kia whakatutukihia e koe, me huri ki te whakarite wātaka mō tō hinonga. Kāore he aha ka pahawa i te wawata noa iho, nā reira, ki te hiahia mārika koe ki te mahi i tētahi mahi, me āta whakarite i te wā.

*Me noho tapu te wā ka whakaritea mō te hinonga.*

1. **Tuhia atu tētahi mea**

Ka pōhēhē te tangata he tino hua ka puta mai i te rangahau me te whakamahere. Engari tonu. Mehemea e pono ana tō hiahia ki te whakatutuki i tō hinonga me mātua whakaharatau koe kia eke āu mahi tuhituhi i te korenga hoki o te kaitaunaki, o te taiao tika, o te ora, o te wā.

**A group of people sitting at a table using a computer

Description automatically generated**

****

**Te ohia manomano**

Ohia manomanotia ngā tū ara ka taea te whakawhanake tērā e kaingākautia ana   
e koe ki tētahi haumitanga huamoni. He tauira ohia manomano kei te kohinga   
Māui Haututū me te kohinga Māui Ātea.

**Te whakaaturanga**

Tukuna tētahi whakaaturanga poto o te Māherehere Hirikapo o runga ake nei,   
te Māherehere Hinonga Kaingākau me te ohia manomano kua waihangahia.

Whakamahia te pūmanawa Powerpoint, te pūmanawa Google Slides rānei hei taunakitanga.

Whakahaerehia tētahi matapakinga ā-rōpū e hāngai ana ki te haumitanga whaitake o tō Māherehere Hinonga Kaingākau mōu, mō tō whānau tae atu   
ki tō iwi.

